Horten Hundeklubb (HHK)

# Styremøte

# 18. april 2016

## Åpning:

Andre styremøte etter årsmøte i Horten Hundeklubb (HHK) ble åpnet kl. 19.00 den 18. april 2016 i Vikveien 379 av Lise Storelid (leder).

## Tilstede var:

Lise Storelid, Lisbeth Venås, Kirsti Sollie, Karina Lenes, Ellen Nordberg Olsen, Hege Dåpan, Astri Rebbeng

## Frafall:

Birthe S. Thoresen

## Saksliste Kommentarer Ansvarlig

|  |  |  |
| --- | --- | --- |
| Vedlikehold av hyttetak | Styret diskuterte innkomne opplysninger om hytta og taket. Da det ikke har vært noen lekkasjer inn i hytta ble det besluttet at vi følger de råd vi har fått. Dette innebærer at taket ikke tas helt og fullt, men at vi derimot er enige om at det skal vaskes ned, og at all mose fjernes. Dette gjøres under dugnaden.  Hege sjekker opp rundt vaskemidler. | Hege Dåpan |
| Dugnad 02.05.2016 | Arbeidsoppgaver:   * Vask av kjøkken * Vask av gulv * Tømming av doer / vask / støvtørking * Fjerne mose / vaske tak * Klippe plen * Runde se etter søppel i området / tømme poser * Runde se etter hundebæsj * Fylling av vanndunker før stevne | Styret |
| Vedlikehold av vei | Karina etterspør pris for en grundig jobb med veien. | Karina Lenes |
| Stevne 07.05.2016 | Vi etterspør om noen av medlemmene er villige til å bake kake, kostnader til ingredienser returneres ved kvittering til Kirsti Solli.  Karina handler inn til kiosken  Parkering: De som skal være hele dagen *og* har med hund kan parkere oppe på sletta. Andre må parkere nede, evt. forespørre hvis behov (flere hunder etc.)  Antall påmeldte ligger på 60 – 70. Dette er avklart med dommer. Påmelding er stengt.  Kort diskusjon rundt hvordan ring / oppvarmingsområder skal settes opp. | Styret  Karina Lenes  Info |
| Samarbeid med Detego K-9 | Hanne Dornish er positiv til ett samarbeide med klubben, noe som bl.a. vil innebære rabatter for våre medlemmer på hennes kurs. | Info  Lise Storelid |
| Samarbeid med Norske Redningshunder | Styret går inn for det foreslåtte samarbeidet med Norske Redningshunder v/ Terje Johansen, og godtar kontraktsforslaget med en endring. | Lise Storelid |
| Brukskurs | Få påmeldte på det annonserte brukshundkurset.  Styret diskuterte muligheten for ett kort nybegynner- / introkurs til brukshund som fortrinnsvis holdes av Terje Johansen på hverdager. Aktuelle dager er mandag / onsdag / torsdag. Gjerne med tydelig invitasjon til treningene på lørdag. | Lise Storelid |
| Hundens dag 28.08.2016 | Bekreftede deltagere så langt er Detego K-9 v/ Hanne Dornish (spesialsøk), Din Hundeskole (agility, foredrag v/ Thomas) og HHK (rallylydighet, lydighet, triks, brukshundtrening). I tillegg tilbys butikksamarbeids-partnerne våre å delta.  Styret foreslår barneløype / pølsespor / ansiktsmaling / kiosk for å gjøre dagen til en «familiedag».  Styret diskuterte om vi ønsker en tidsplan eller stasjoner for aktivitetene, og ønsker så langt det er mulig stasjoner så de som kommer får sett så mye som mulig, men at foredraget med Thomas legges til slutt (kl.15.00), og at dagen varer fra 12.00 til 16.00. | Lise Storelid  Styret |
| Kortleser / Vipps for kiosken | Karina sjekker ut muligheter / priser på kortleser til arrangementer kontra en Vippsordning. Vurderer i tillegg en egen kioskkonto med kort, slik at alle kostnader og inntekter i forhold til kiosk holdes separat fra hovedkontoen. | Karina Lenes |
| Sommertreff 02.06.2016 | Styret foreslår at vi inviterer til sommertreff for alle medlemmene 02.06.2016, med litt aktiviteter (stafett?). Grillen er varm 18.00, medlemmene tar med seg egen mat / drikke.  Astrid lager event på facebook | Styret  Astrid |
| Sommerferie | Det blir ingen organisert trening med instruktør i juli. Oppstart etter ferien blir mandag 01.08.2016 | Info |
| Instruktør lydighet | Lise fortsetter som instruktør for lydighet til høsten | Info |
| Myggfelle | Styret besluttet enstemmig å gå til innkjøp av myggfelle / maskin. Samtidig kjøpes utstyr for å «lenke» denne fast. | Lisbeth Venås |
| Bod gressklipper | Styret ønsker egen bod til gressklipper, men dette avventes til kostnadene til vei og myggfelle er avklart. | Info |
| Utstyr lydighet | Da det ikke blir lydighetsstevner i 2016 / 2017 er styret enig i at stevneutstyret blir brukt i trening, og at det heller kjøpes inn mer utstyr den dagen det bestemmes å holde stevne. | Info |
| Komfyr hytta | Ellen holder utkikk etter komfyr som gis bort, da vi ikke stoler på nåværende komfyr.  I tillegg er det viktig at vi fremover setter ut åtestasjoner til mus tidlig på høsten. | Ellen N. Olsen  Hege Dåpan |

## Neste styremøte

Avtales nærmere, men holdes før sommertreffet (02.06.2016)

Referent: Lisbeth Venås